Ungal, d tawsit n tsekla i d-yufraren ugar ɣef tewsatin-niḍen, degmi aṭas n yinagmayen d yimussnawen i yerran lwelha-nsen i wakken ad nadin s telqeyt fell-as. Deg yixef-agi, nuwi-d awal ɣef laṣel n wawal Roman, nerna-d kra n tbadutin i as-fkan kra n yimussnawen, syin nefka-d leṣnaf i d-yufraren seg-s. Akken daɣen, i d-nemmeslay ɣef wungal aqbayli, ladɣa nefka-d aẓar NGL seg i d-yefruri d wayen nnan yimussnawen-nneɣ fell-as deg yidlisen -nsen ; syin, nuwi-d awal ɣef umezruy n wungalen iqbayliyen i d-yeffɣen si 1963 armi d 2022.